ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
டிசம்பர் 1, 2017 முதல் விற்கப்படும் நான்கு சக்கர வாகனங்களுக்கு பாஸ்ட்டாக் கட்டாயம்
டிசம்பர் 1, 2017 முதல் விற்கப்படும் நான்கு சக்கர வாகனங்கள் அனைத்துக்கும் பாஸ்ட்டாக் எனப்படும் மின்னணு சுங்கவரி சேகரிப்பு முறை கட்டாயமாக பொருத்தப்பட வேண்டும் என்று மத்திய சாலை போக்குவரத்து மற்றும் நெடுஞ்சாலை துறை அமைச்சகம் வர்த்தமான அறிவிப்பு மூலம் தெரிவித்துள்ளது. இதனை வாகனங்களின் உற்பத்தியாளர்களோ அல்லது அதன் அங்கீகரிக்கப்பட்ட விற்பனையாளர்களோ பொறுத்த வேண்டும்.
ஒட்டி செல்லக்கூடிய வாங்கனங்கள் அடிநிலை மற்றும் விற்கப்படும் அடிப்படையில் அதன் உரிமையாளர்கள் அந்த வாகனத்தை பதிவு செய்யும் முன் இந்த பாஸ்ட்டாகினை பொறுத்த வேண்டும். இது தொடர்பான அனைத்து திருத்தங்களும் மத்திய மோட்டார் வாகனங்கள் விதிகள், 1989-ன் பிரிவுகளில் செய்யப்பட்டுள்ளது.
பாதுகாப்பு அமைச்சகம்
கிழக்குக் கடற்படைக்குப் புதிய தலைமை அதிகாரி பொறுப்பேற்கிறார்.
துணை கடற்படை அதிகாரி பிஸ்வாஜித் தாஸ்குப்தா, AVSM, YSM, VSM விசாகப்பட்டினத்தின் கிழக்குக் கடற்படைத் தலைமை அதிகாரியாக ஜூன் 12, 20 வெள்ளிக்கிழமை பொறுப்பேற்றார். முன்னர் துணை கடற்படை அதிகாரியாக இருந்த எஸ்.என். கோர்மட், புது தில்லி, பாதுகாப்பு அமைச்சகத்தின்  ஒருங்கிணைந்த தலைமையகத்தில் கட்டுப்பாட்டுப் பணியாளர் சேவைக்கு மாற்றப்பட்டார்.
துணை கடற்படை அதிகாரி பிஸ்வாஜித் தாஸ்குப்தா, தேசிய பாதுகாப்பு அகாடமியின் முன்னாள் மாணவர். 1985ஆம் ஆண்டில் இந்தியக் கடற்படையில் நியமிக்கப்பட்ட அவர் Navigation and direction துறையில் நிபுணத்துவம் பெற்றவர்.
ஏவுகணை தாங்கிய ஐ.என்.எஸ் நிஷாங்க், ஐ.என்.எஸ் கர்முக், போர் கப்பல் ஐ.என்.எஸ் தபார் மற்றும் விமானம் தாங்கி ஐ.என்.எஸ் விராட் உள்ளிட்ட நான்கு முன்னணி கப்பல்களுக்கு அவர் தளபதியாக இருந்துள்ளார்.
துணை கடற்படை அதிகாரி பிஸ்வாஜித் தாஸ்குப்தா, பங்களாதேஷின் பாதுகாப்பு சேவைகள் மற்றும் பணியாளர் கல்லூரி, இராணுவப் போர் கல்லூரி, இராணுவத் தலைமையகம் மற்றும் புதுடெல்லியின் தேசிய பாதுகாப்புக் கல்லூரி ஆகியவற்றில் பட்டம் பெற்றவர்.
கொடி அதிகாரி தனது சிறப்பு சேவைக்காக ஆதி விஷிஷ் தேவா பதக்கம் மற்றும் விஷிஷ் தேவா பதக்கம் பெற்றவர்.
ஆபரேஷன் ரஹாத்தின் கீழ் 2015ஆம் ஆண்டில் சண்டையால் பாதிக்கப்பட்ட ஏமனில் இருந்து வெளியேற்றும் நடவடிக்கைகளை ஒருங்கிணைத்ததற்காக அவருக்கு யூத் சேவா பதக்கமும் வழங்கப்பட்டது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய அமைச்சரவை நியமனங்கள் குழுவின் நியமனம்
பாதுகாப்பு துறை செயலர் திரு. சஞ்சய் மித்ரா, இந்திய ஆட்சி பணி  அவர்களுக்கு பாதுகாப்பு உற்பத்தி துறை செயலர் பதவி கூடுதல் பொறுப்பாக அளிக்கப்பட்டுள்ளதற்கு அதன் தொடர்புடைய ஆணையம் ஒப்புதல் அளித்துள்ளது. 01.11.2017 முதல் அடுத்த உத்தரவு வரும் வரை அவர் இந்த கூடுதல் பொறுப்பு வகிப்பார்.
நிதி அமைச்சகம்
வங்கி ஒழுங்குமுறை  அவசரச் சட்டம், 2020-ஐ குடியரசுத் தலைவர் பிரகடனப்படுத்தினார்
வங்கிகளில் பணம் சேமித்து வைத்துள்ளோரின் பாதுகாப்பை உறுதி செய்யும் நடவடிக்கையின் தொடர்ச்சியாக, வங்கி ஒழுங்குமுறை  அவசரச் சட்டம், 2020-ஐ குடியரசுத் தலைவர் பிரகடனப்படுத்தினார். 
வங்கி ஒழுங்குமுறைச் சட்டம், 1949-ஐ கூட்டுறவு வங்கிகளுக்கும் பொருந்துமாறு இந்த அவசரச் சட்டம் திருத்துகிறது. இதர வங்கிகள் தொடர்பாக இந்திய ரிசர்வ் வங்கியிடம் ஏற்கனவே உள்ள அதிகாரங்களை கூட்டுறவு வங்கிகளுக்கும் நீட்டித்து, வலுவான வங்கி ஒழுங்குமுறைக்காக ஆளுகை மற்றும் மேற்பார்வையை மேம்படுத்தி, சிறப்பான தொழில்முறையை உறுதி செய்து, மூலதனத்தை நோக்கிய அணுகுமுறையை அவர்களுக்கு அளித்து, பணம் சேமித்து வைத்துள்ளோரின் நலன்களை பாதுகாத்து, கூட்டுறவு வங்கிகளை வலுப்படுத்த இந்த அவசரச் சட்டம் வழிவகை செய்கிறது. மாநிலக் கூட்டுறவு சட்டங்களின் கீழ் உள்ள கூட்டுறவு நிறுவனங்களின் மாநிலப் பதிவாளர்களின் அதிகாரங்களை இந்தத் திருத்தங்கள் பாதிக்காது. தொடக்க வேளாண்மைக் கடன் சங்கங்கள், வேளாண் வளர்ச்சிக்கு நீண்ட காலக் கடன் அளிப்பதை தங்கள் அடிப்படை குறிக்கோளாகவும், முதன்மை வணிகமாகவும் கொண்டுள்ள கூட்டுறவு சங்கங்கள், 'வங்கி', 'வங்கியாளர்' அல்லது 'வங்கியியல்' ஆகிய சொற்களைப் பயன்படுத்தாத நிறுவனங்கள் மற்றும் காசோலைகளைப் பணமாக மாற்றித் தராத நிறுவனங்களுக்கு இந்த சட்டத் திருத்தங்கள் பொருந்தாது.
(நிதி அமைப்புக்கு ஏற்படும் இடையூறைத் தவிர்க்க, பொதுமக்கள், பணம் சேமித்து வைத்துள்ளோர் மற்றும் வங்கி அமைப்பின் நலன்களைப் பாதுகாக்கவும் மற்றும் அதன் சரியான நிர்வாகத்தை தடை ஆணை இல்லாத நிலையிலும் உறுதி செய்யவும், ஒரு வங்கி நிறுவனத்தின் மறுசீரமைப்பு அல்லது இணைப்பிற்கான ஒரு திட்டத்தை தயார் செய்வதற்கு, வங்கி ஒழுங்குமுறை சட்டத்தின் 45வது பிரிவையும் இந்த அவசரச் சட்டம் திருத்துகிறது.
PIB Headquarters
இளநிலை பொறியாளர் / ஒருங்கிணைந்த பட்டதாரி அளவிலான தேர்வு
மத்திய அரசுப் பணியாளர் தேர்வாணையத்தால்  நடத்தப்படும் இளநிலை பொறியாளர்  தேர்வு 2018-க்கான இரண்டாம் தாள்  தேர்வு, 29.12.2019 பிற்பகல் 2 மணி முதல் 4 மணி வரை நடைபெற உள்ளது. எழுதும் திறன் பாதிக்கப்பட்ட லோகோமோட்டார் மாற்றுத்திறனாளிகள் மட்டும் பிற்பகல் 2 மணி முதல் 4.40 மணி வரை தேர்வு எழுத அனுமதிக்கப்படுவார்கள் என தேர்வாணையத்தின் தென்மண்டல அலுவலகம் வெளியிட்டுள்ள செய்திக் குறிப்பில் தெரிவிக்கப்பட்டுள்ளது. இத்தேர்வுக்கு முதல் தாள் தேர்வு எழுதியவர்களில் 1,007 விண்ணப்பதாரர்கள் இரண்டாம் தாள் தேர்வுக்கு தகுதி பெற்றுள்ளனர்.
இதே போன்று ஒருங்கிணைந்த பட்டதாரி அளவிலான   தேர்வு 29.12.2019 காலை 11 மணி முதல் நண்பகல் 12 மணி வரை நடைபெற உள்ளது. இத்தேர்வை எழுத 4,419 விண்ணப்பதாரர்கள் அனுமதிக்கப்பட்டுள்ளனர். பார்வைத்திறன் குறைபாடு, பெருமூளை வாதம், எழுதும் திறன் பாதிக்கப்பட்ட மாற்றுத்திறனாளி விண்ணப்பதாரர்கள் காலை 11 மணியிலிருந்து பிற்பகல் மணி 12.20 வரை தேர்வு எழுத அனுமதிக்கப்படுவார்கள்.
மேற்காணும் இரண்டு தேர்வுகளும் தமிழ்நாட்டில் சென்னை, கோயம்புத்தூர் & மதுரை மற்றும் ஆந்திராவில் கர்நூல். திருப்பதி. விஜயவாடா & விசாகப்பட்டினம், தெலங்கானாவில் ஐதராபாத் ஆகிய எட்டு நகரங்களில் நடைபெற உள்ளது.
தேர்வுக்கு வரும் விண்ணப்பதாரர்கள் மின்னணு அனுமதி சான்றிதழ் மற்றும் பிறந்த தேதிக்கான அசல் ஆவணம் போன்றவற்றை கொண்டுவந்தால் மட்டுமே தேர்வுக்கூடத்திற்குள் அனுமதிக்கப்படுவார்கள். மின்னணு அனுமதிச் சீட்டினை தேர்வாணைய இணையதளத்திலிருந்து  பதிவிறக்கம் செய்து கொள்ளலாம்.
மேலும் ஸ்மார்ட் / டிஜிட்டல் கைக்கடிகாரங்கள், புத்தகம், காகிதத் துணுக்குகள், செல்போன், கால்குலேட்டர் போன்ற மின்னணு சாதனங்களை தேர்வுக் கூடத்திற்கு எடுத்துவர அனுமதிக்கப்பட மாட்டாது எனவும் தெரிவிக்கப்பட்டுள்ளது.
கூடுதல் விவரங்களுக்கு, சென்னையில் உள்ள தேர்வாணையத்தின் தென்மண்டல அலுவலகத்தை 044 – 28251139 & 9445195946 ஆகிய தொலைபேசி எண்களில் தொடர்பு கொள்ளுமாறு தேர்வாணையத்தின் தென்மண்டல துணைச் செயலாளர் திருமதி எஸ் ராஜலட்சுமி வெளியிட்டுள்ள செய்திக் குறிப்பில் தெரிவிக்கப்பட்டுள்ளது
சுகாதாரம் மற்றும் குடும்ப நலத்துறை அமைச்சகம்
இந்தியாவுக்கும் பில் மற்றும் மெலின்டா கேட்ஸ்  நிறுவனத்துக்கும் இடையே சுகாதாரத் துறையில் ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை பின்னேற்பு ஒப்புதல் அளித்தது
இந்திய அரசின் சுகாதாரம் மற்றும் குடும்ப நலத் துறைக்கும், பில் மற்றும் மெலின்டா கேட்ஸ்  நிறுவனத்துக்கும் இடையே சுகாதாரத் துறையில் ஒத்துழைப்புக்கென 2019 நவம்பர் மாதம் கையெழுத்தான புரிந்துணர்வு ஒப்பந்தத்திற்கு மத்திய அமைச்சரவை பின்னேற்பு ஒப்புதல் அளித்தது. பிஎம்ஜிஎஃப் இணைத் தலைவரும், அறங்காவலருமான திரு.பில் கேட்ஸ் புதுதில்லியில் பயணம் மேற்கொண்ட போது இந்த ஒப்பந்தம் கையெழுத்தானது.
இந்த ஒத்துழைப்புக்கான ஒப்பந்தம் கீழ்கண்ட துறைகளில் ஒத்துழைப்புக்கு வகை செய்கிறது:
- அத்தியாவசியமான ஆரம்ப சுகாதாரம், நோய் தடுப்பு மருந்துகள் தருதல், சத்துணவு சேவைகள் ஆகியவற்றின் செயல்பரப்பு, சென்றடையும் திறன், தரம் ஆகியவற்றை மேம்படுத்துவதன் மூலம் பேறுகாலத்தின் போதும், குழந்தை பிறந்தவுடனும், கைக்குழந்தைகள் இறப்பு வீதத்தை குறைத்து முக்கிய ஊட்டச்சத்து பலன்களை மேம்படுத்துதல்
- குடும்பக் கட்டுப்பாடு முறைகளில் குறிப்பாக மாற்றியமைக்கத்தக்க முறைகளில், தேர்ந்தெடுப்பதற்கான வாய்ப்புகளையும், தரத்தையும் அதிகரித்தல் மற்றும் இளம் பெண்களுக்கு இந்த முறைகள் கிடைக்கச் செய்வதை அதிகரித்தல்.
- தெரிவு செய்யப்பட்ட நோய் தொற்றுகளால் [காசநோய், உள்ளுறுப்பு லீஷ்மேனியாசிஸ் , நிணநீர் யானைக்கால் ] ஏற்படும் பளுவை குறைத்தல்
- பட்ஜெட் பயன்பாடு, மேலாண்மை, சுகாதாரத் துறையில் பணியாளர் திறன்கள், டிஜிட்டல் சுகாதாரம், விநியோக சங்கிலி மற்றும் கண்காணிப்பு அமைப்புகளை வலுப்படுத்துதல் ஆகிய அம்சங்கள் உள்ளிட்ட சுகாதார அமைப்பு முறையை வலுப்படுத்துதல்
ஒத்துழைப்பு விவரங்களை மேலும் விரிவாக்குவதற்கு திட்ட செயல்குழு ஒன்று அமைக்கப்படும். இந்த குழு ஒத்துழைப்பு ஒப்பந்த அமலாக்கத்தையும் மேற்பார்வையிடும்.
வணிகம் மற்றும் தொழில்துறை அமைச்சகம்
தேசிய ஏற்றுமதி காப்பீட்டு கணக்கு அறக்கட்டளைக்கு தொகுப்பு நிதி அளிக்க அமைச்சரவை ஒப்புதல்
தேசிய ஏற்றுமதி காப்பீடு கணக்கு அறக்கட்டளைக்கு ரூ. 1000 கோடி மானிய உதவி  அளிக்க பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவை குழு கூட்டத்தில் ஒப்புதல் அளிக்கப்பட்டுள்ளது.
2017-18 முதல் 2019-20 வரையிலான மூன்று ஆண்டுகளுக்கு இந்த தொகுப்பு நிதி பயன்படுத்தப்படும். 2017-18ம் ஆண்டு ரூ. 400 கோடி ஏற்கனவே பெறப்பட்டுள்ளது. 2018-19 மற்றும் 2019-20 ஆண்டுகளுக்கு தலா ரூ. 300 கோடி தேசிய ஏற்றுமதி காப்பீட்டு கணக்கு அறக்கட்டளைக்கு அளிக்கப்படும்.
இந்த தொகுப்பு நிதி தேசிய ஏற்றுமதி காப்பீட்டு கணக்கு அறக்கட்டளை நாட்டில் இருந்து உத்தி பூர்வமான மற்றும் தேசிய முக்கியத்துவம் வாய்ந்த திட்டங்கள் ஏற்றுமதிக்கு ஆதரவளிக்க வலுப்படுத்தும்.
பாதுகாப்பு அமைச்சகம்
விமானப்படையின் துணை தளபதியாக ஏர் மார்ஷல் விவேக் ராம் சவுத்ரி பொறுப்பேற்பு
விமானப்படையின் துணை தளபதியாக ஏர் மார்ஷல் விவேக் ராம் சவுத்ரி, இன்று  பதவி ஏற்றுக்கொண்டார். கடந்த 1982-ஆம் ஆண்டு இந்திய விமானப்படையில் அவர் இணைந்தார். ஆபரேஷன் மேக்தூத், ஆப்ரேஷன் சஃபேத் சாகர் உள்ளிட்ட முக்கிய நிகழ்வுகள் உட்பட போர் மற்றும் பயிற்சி விமானங்களில் சுமார் 3800 மணி நேரங்கள் பயணித்த அனுபவத்தை அவர் பெற்றுள்ளார்.
ஏர் மார்ஷல் விவேக் ராம் சவுத்ரி, தேசிய பாதுகாப்பு அகாடமி மற்றும் வெல்லிங்டன் பாதுகாப்பு சேவைகள் கல்லூரியின் முன்னாள் மாணவராவார்.
இந்திய விமானப்படையில் தமது நீண்டகால பணியின்போது போர் விமானங்களின் கமாண்டிங் அதிகாரியாகவும், ஏர் வைஸ் மார்ஷலாக, விமானப்படை அகாடமியின் துணை தளபதியாகவும், விமான பணியாளர் இயக்ககத்தின்  துணைத் தளபதியாகவும், விமானப் பணியாளர் அதிகாரிகளின் துணை தளபதியாகவும் அவர் பணியாற்றியுள்ளார். விமானப் படையின் துணைத் தளபதியாகப் பொறுப்பேற்பதற்கு முன்பு, விமானப்படை மேற்கு கட்டுப்பாட்டு மைய தலைமை அதிகாரியாக அவர் பதவி வகித்தார்.
தமது 39 கால நெடிய பணியை நிறைவு செய்து ஜூன் 30-ஆம் தேதி ஓய்வுபெற்ற ஏர் மார்ஷல் ஹெச் எஸ் அரோராவிடமிருந்து ஏர் மார்ஷல் விவேக் ராம் சவுத்ரி இந்தப் பொறுப்பைப் பெற்றுக் கொண்டுள்ளார். இந்த நிகழ்ச்சியின்போது விமானப்படை தலைமையகத்தில் அணிவகுப்பு மரியாதை நடைபெற்றது. தேசிய போர் நினைவு சின்னத்தில் மலர் வளையம் வைக்கும் நிகழ்விலும் இருவரும் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1731870
----
(Visitor Counter : 204
பிரதமர் அலுவலகம்
கனடாவின் முன்னால் பிரதமர் ஸ்டீபன் ஹார்பர் பிரதமருடன் சந்திப்பு
ரைசினா மாநாட்டில் பங்கேற்க இந்தியாவிற்கு பயணம் மேற்கொண்டுள்ள கனடாவின் முன்னால் பிரதமர் திரு. ஸ்டீபன் ஹார்பர் பிரதமர் திரு. நரேந்திர மோடியை இன்று சந்தித்துப் பேசினார்.
இந்தியா – கனடாவின் உறவு, முக்கிய சர்வேதேச போக்குகள் மற்றும் ஜனநாயக ஒத்துழைப்பு குறித்து இரு தலைவர்களும் தங்களின் கருத்துகளைப் பகிர்ந்து கொண்டனர்.
(Visitor Counter : 120
இந்திய போட்டிகள் ஆணையம்
எல்&டி இன்வெஸ்ட்மென்ட் மேனேஜ்மென்ட் நிறுவனத்தின் 100 சதவீத பங்குகளை எச்எஸ்பிசி அசட் மேனேஜ்மென்ட்  நிறுவனம் வாங்குவதற்கு சிசிஐ ஒப்புதல்
எல்&டி இன்வெஸ்ட்மென்ட் மேனேஜ்மென்ட் நிறுவனத்தின் 100 சதவீத பங்குகளை எச்எஸ்பிசி அசட் மேனேஜ்மென்ட்  நிறுவனம் வாங்குவதற்கு இந்திய வணிகப் போட்டி நிறுவனம்  ஒப்புதல் அளித்துள்ளது.
எச்எஸ்பிசி அசட் மேனேஜ்மென்ட் நிறுவனம், எச்எஸ்பிசி மியூசுவல் பண்ட் திட்டங்களின் செயல்பாட்டை அன்றாடம் இயக்கி வரும் நிறுவனமாகும். எல்&டி இன்வெஸ்ட்மென்ட் மேனேஜ்மென்ட் நிறுவனம், எல்&டி மியூசுவல் பண்ட் திட்டங்களின் செயல்பாட்டை இயக்கி வரும் நிறுவனமாகும்.
மேலும் விவரங்களுக்கு இதன் ஆங்கில செய்திக் குறிப்பைக் காணலாம் https://pib.gov.in/PressReleasePage.aspx?PRID=1804666
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 204.84 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 204.84 கோடிக்கும் அதிகமான  டோஸ்கள் செலுத்தப்பட்டுள்ளன. 2,71,69,995 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.91 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.31 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.49 சதவீதமாக உள்ளது. கடந்த 24 மணி நேரத்தில் 19,823 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,34,03,610.
இந்தியாவில் கடந்த 24 மணி நேரத்தில் 17,135 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,64,919 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.63 கோடி . வாராந்திரத் தொற்று 4.67 சதவீதமாக உள்ளது. தினசரித் தொற்று விகிதம் 3.69 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1847680
பிரதமர் அலுவலகம்
உலக மல்யுத்த சாம்பியன்பட்ட போட்டியில் வெண்கலப்பதக்கம் வென்ற வினேஷ் போகட், பஜ்ரங் புனியா ஆகியோருக்கு பிரதமர் வாழ்த்து
பெல்கிரேடில் நடைபெற்ற உலக மல்யுத்த சாம்பியன்பட்ட போட்டியில் வெண்கலப்பதக்கம் வென்ற வினேஷ் போகட், பஜ்ரங் புனியா ஆகியோருக்கு பிரதமர் திரு நரேந்திர மோடி வாழ்த்துத் தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது
“நமது மல்யுத்த வீரர்கள் நம்மை பெருமை அடையச் செய்துள்ளனர். பெல்கிரேடில் நடைபெற்ற உலக மல்யுத்த சாம்பியன்பட்ட போட்டியில் வெண்கலப்பதக்கம் வென்ற வினேஷ் போகட், பஜ்ரங் புனியா ஆகியோருக்கு வாழ்த்துக்கள். இப்போட்டியில் இரண்டு பதக்கங்களை வென்ற முதல் இந்திய வீராங்கனையான வினேஷ் போகட்டிற்கும், 4-வது பதக்கம் வென்ற பஜ்ரங்கிற்கும் இது சிறப்பு வாய்ந்தது”.
விவசாயத்துறை அமைச்சகம்
ஜி20 வேளாண் பிரதிநிதிகளின் இரண்டாவது கூட்டத்தில் 3-ம் நாள் நிகழ்ச்சிகள்
ஜி20 வேளாண் பிரதிநிதிகளின் இரண்டாவது கூட்டத்தின் மூன்றாவது மற்றும் நிறைவு நாள் நிகழ்ச்சிகள் சண்டிகரில் இன்று நடைபெற்றது.
முன்னதாக இரண்டு நாட்கள் நடைபெற்ற கூட்டத்தில் ஜி20 பிரதிநிதிகள் விரிவான விவாதங்களை மேற்கொண்டனர். வரைவு செயல்திட்டங்களை உருவாக்குவது தொடர்பாக பல்வேறு அமர்வுகளில் தங்களது கருத்துக்களை எடுத்துரைத்தனர்.
மூன்றாவது நாளான இன்று, நடைபெற்ற கூட்டத்திற்கு பின்னர், செய்தியாளர்களிடம் பேசிய மத்திய வேளாண் துறை செயலாளர் திரு மனோஜ் அகுஜா, உணவு பாதுகாப்பு, ஊட்டசத்து, பருவ நிலைக்கேற்ற நவீன விவசாயம், உள்ளடக்கிய வேளாண் மதிப்பு சங்கிலி உள்ளிட்டவற்றில் வரிவான விவாதங்கள் நடத்தப்பட்டதாகவும், முக்கிய விசயங்களில் உடன்படிக்கை எட்ட இது உதவும் என்றும் கூறினார். இந்தக் கூட்டத்தில் ஜி20 நாடுகளைச் சேர்ந்த 85க்கும் மேற்பட்ட பிரதிநிதிகள் கலந்துகொண்டனர்
சுற்றுலா அமைச்சகம்
2021-ம் ஆண்டில் 15.2 லட்சம் வெளிநாட்டு சுற்றுலாப் பயணிகள் இந்தியாவுக்கு வருகை தந்த நிலையில் இந்த எண்ணிக்கை 2022-ம் ஆண்டில் 61.9 லட்சமாக உயர்வு
கொரோனா தொற்றுக்கு முன்பு 2019-ம் ஆண்டு 1.93 கோடி வெளிநாட்டு சுற்றுலாப் பயணிகள்  இந்தியாவிற்கு வந்துள்ளனர். குடியேற்றப் பணியகத்திலிருந்து பெறப்பட்ட அண்மைத் தகவல்களின்படி, 2022-ம் ஆண்டில் இந்தியா 61.9 லட்சம் வெளிநாட்டு சுற்றுலாப் பயணிகள் இந்தியா வந்துள்ளனர். கடந்த 2021-ம் ஆண்டு இந்த எண்ணிக்கை 15.2 லட்சமாக இருந்தது.
இந்தியாவில் சுற்றுலா மூலம் 2021 மற்றும் 2022-ம் ஆண்டில் பெற்ற அந்நியச் செலாவணி வருவாய்  விவரங்கள்  கீழே கொடுக்கப்பட்டுள்ளன:
ஆண்டு சுற்றுலா மூலம் பெற்ற அந்நியச் செலாவணி 
2021 65,070
20221,34,543: தற்காலிக மதிப்பீடுகள்
நாட்டில் சுற்றுலாத்துறைக்கு ஊக்கமளிப்பதற்கும், வெளிநாட்டு சுற்றுலாப் பயணிகளின் வருகையை அதிகரிப்பதற்கும் சுற்றுலா அமைச்சகம் பல முயற்சிகளை எடுத்துள்ளது.
i) நாட்டின் வளமான பாரம்பரியம் மற்றும் கலாச்சாரம் குறித்து மக்களிடையே விழிப்புணர்வை ஏற்படுத்துதல் மற்றும் உள்நாட்டு சுற்றுலாவை ஊக்குவிக்கும் நோக்கத்துடன் ”தேகோ அப்னா தேஷ்” முயற்சி தொடக்கம்.
ii) சிறந்த சேவைத் தரங்களை வழங்குவதற்காக மனிதவளத்தைப் பயிற்றுவிப்பதற்கும், மேம்படுத்துவதற்கும் ‘சேவை வழங்குநர்களுக்கான திறன் உருவாக்கம்’  திட்டத்தின் கீழ் நிகழ்ச்சிகளை நடத்துதல்.
iii) 24x7 கட்டணமில்லா பல மொழி சுற்றுலா உதவி எண்.
iv) 166 நாடுகளின் மக்களுக்கு இ-சுற்றுலா விசா, இ-வணிக விசா, இ-மருத்துவ விசா, இ-மருத்துவ உதவி விசா மற்றும் இ-கான்பரன்ஸ் விசா ஆகிய 5 துணை வகைகளுக்கு இ-விசா வசதியை வழங்குதல்
v) எளிமையாக்கப்பட்ட இ-விசா மற்றும் விசா கட்டணம் கணிசமாக குறைப்பு
நாடு முழுவதும் 55 இடங்களில் ஜி-20 மாநாடு நடைபெறுகிறது. இந்த நகரங்களில் உள்ள உட்கட்டமைப்புகள் ஜி-20 கூட்டங்களுக்காக மேம்படுத்தப்பட்டு மேம்படுத்தப்பட்டு வருகின்றன. இந்தக் கூட்டங்களுக்கு வரும் பிரதிநிதிகள் அருகிலுள்ள சுற்றுலாத் தலங்களுக்குச் செல்ல ஏற்பாடு செய்யப்பட்டுள்ளது. இதனால் அவர்கள் நம் நாட்டின் சுற்றுலாத் தூதுவர்களாக மாறலாம். முக்கியமான சுற்றுலாத் தளங்கள் சர்வதேச தரத்திற்கு மேம்படுத்தப்பட்டு வருகின்றன.
இது கலாச்சாரம், சுற்றுலா மற்றும் வடகிழக்கு மாநிலங்கள் மேம்பாட்டுத் துறை அமைச்சர் கிஷன் ரெட்டி நேற்று மாநிலங்களவையில் அளித்த பதிலாகும்.
----
VJ/CR/KPG
(Visitor Counter : 173
நுகர்வோர் நலன், உணவு மற்றும் பொது விநியோகம் அமைச்சகம்
சர்வதேச தர நிர்ணய ஆணையத்தின் நுகர்வோர் கொள்கை கமிட்டியின் 44-வது ஆண்டு நிறைவு விழாவை தொடங்கி வைக்கிறார் மத்திய அமைச்சர் திரு பியூஷ் கோயல்
ஐஎஸ்ஓ சர்வதேச தர நிர்ணய ஆணையத்தின் நுகர்வோர் கொள்கை கமிட்டியின் 44-வது ஆண்டு நிறைவு விழாவை மத்திய தொழில், வர்த்தகம், நுகர்வோர் நலன், பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் தொடங்கி வைக்கிறார். இந்தக் கூட்டம் புதுதில்லியில் 23-ந் தேதி முதல் 26-ந் தேதி வரை நடைபெற உள்ளது. சர்வதேச அமைப்பான ஐஎஸ்ஓ பொதுச் செயலாளர் திரு சேடி டெய்ன்டன் தலைமையில் நடைபெறும் இந்தக் கூட்டத்தில் உயரதிகாரிகள் உள்ளிட்ட பலர் கலந்து கொள்கின்றனர்.
ஐஎஸ்ஓ சிஓபிஓஎல்சிஓ என்பது சர்வதேச தர நிர்ணய ஆணையத்தின் நுகர்வோர் கொள்கைக்கான கமிட்டியாகும். இந்தக் கமிட்டி தரத்தை நிர்ணயித்தல், பொருட்களின் தரத்தை மதிப்பீடு செய்தல் மற்றும் தரத்தை உறுதி செய்வதற்கான நடவடிக்கைகள் சார்ந்த நுகர்வோரின் தேவைகளையும், அவர்களின் எதிர்பார்ப்புகளையும் முன்னிறுத்தும் அமைப்பாகும்.
நான்கு நாட்கள் நடைபெறும் இந்தக் கூட்டத்தில் மத்திய அரசின் பல்வேறு துறை சார்ந்த அதிகாரிகள், தொழில்துறையினர், சர்வதேச பிரதிநிதிகள் உள்ளிட்ட பலர் கலந்து கொண்டு நீடித்த எதிர்காலத்திற்கான நுகர்வோர் அதிகாரமளித்தல், நுகர்வோர் எதிர்கொள்ளும் சவால்கள் மற்றும் நுகர்வோர் நலன் சார்ந்த நடவடிக்கைகள் ஆகியவற்றை கருப்பொருளாகக் கொண்ட விவாதங்கள் நடத்தப்பட உள்ளன.
கப்பல் போக்குவரத்து அமைச்சகம்
பாரதீப் துறைமுக ஆணையம் நடப்பு நிதியாண்டில் 50 மில்லியன் மெட்ரிக் டன் சரக்குகளைக் கையாளும் அதிவேக பெரிய துறைமுகமாக உள்ளது
பாரதீப் துறைமுகம் ஆகஸ்ட் 8, 2023 அன்று 50.16 மில்லியன் மெட்ரிக் டன் சரக்குகளை ஏற்றுமதி செய்து சாதனை படைத்ததன் மூலம் ஒரு முக்கிய மைல்கல்லை எட்டியது. இது முந்தைய நிதியாண்டின் இதே காலத்தை விட 6.5% வளர்ச்சியைக் எட்டியுள்ளது. கடந்த ஆண்டில் 140 நாட்களிலும் இந்த சாதனையை நடப்பு நிதியாண்டில் 129 நாட்களில் துறைமுகம் எட்டியுள்ளது. கடந்த நிதியாண்டின் இதே காலகட்டத்தில் கையாளப்பட்ட 812 கப்பல்களுடன் ஒப்பிடுகையில் பாரதீப் துறைமுகம் 942 கப்பல்களைக் கையாண்டுள்ளது.
மேற்குறிப்பிட்ட சாதனைக்காக, பாரதீப் துறைமுகத்தின் தலைவர் திரு பி.எல்.ஹரநாத், மத்திய துறைமுக கப்பல் மற்றும் நீர்வழிகள் அமைச்சர் திரு சர்பானந்தா சோனோவாலுக்கு தனது நன்றியைத் தெரிவித்துள்ளார்.
துறைமுகத்தின் திறன் மீது தொடர்ந்து நம்பிக்கை வைத்திருக்கும் அனைத்து அதிகாரிகள்/ ஊழியர்கள், பயனர் தொழிற்சாலைகள், ஸ்டீவ்டோர்ஸ், நீராவி முகவர்கள், தொழிற்சங்கங்கள், பிபிபி ஆபரேட்டர்கள் ஆகியோருக்கும் திரு ஹரநாத் வாழ்த்து தெரிவித்தார்.
பாதுகாப்பு அமைச்சகம்
உள்நாட்டில் தயாரிக்கப்பட்ட முதல் ஓட்டுநர் இல்லா மெட்ரோ ரயில்: பாதுகாப்புத்துறை அமைச்சர் அறிமுகம்
உள்நாட்டு தொழில்நுட்பத்தில் தயாரான முதல் ஓட்டுநர் இல்லா மெட்ரோ ரயிலை, பாதுகாப்புத்துறை அமைச்சர் திரு ராஜ்நாத் சிங் இன்று அறிமுகம் செய்து வைத்தார்.
பெங்களூரில் உள்ள பிஇஎம்எல் நிறுவனம் உள்நாட்டு தொழில்நுட்படத்தில், ஓட்டுநர் இல்லா நவீன மெட்ரோ ரயில்களை தயாரிக்கிறது. மும்பை பெருநகர வளர்ச்சி ஆணையத்துக்காக தயாரிக்கப்பட்ட ஓட்டுநர் இல்லா மெட்ரோ ரயிலை, பெங்களூரில் உள்ள பிஇஎம்எல் வளாகத்தில் பாதுகாப்புத்துறை அமைச்சர் திரு ராஜ்நாத் சிங் இன்று அறிமுகப்படுத்தினார்.
இந்நிகழ்ச்சியில் அமைச்சர் திரு ராஜ்நாத் சிங் பேசியதாவது:
மும்பை மெட்ரோ திட்டத்தில் 63 சதவீதம் உள்நாட்டு பொருட்கள் பயன்படுத்தப்படுகின்றன. இன்னும் இரண்டு, மூன்று ஆண்டுகளில் இது 75 சதவீதமாக அதிகரிக்கப்படும். பிரதமர் விடுத்த தற்சார்பு இந்தியா அழைப்புக்கு, இந்திய தொழில் நிறுவனங்கள் காட்டும் அபரிமித பதில் நடவடிக்கையை இது காட்டுகிறது. இந்த ஓட்டுநர் இல்லா மெட்ரோ திட்டம், மற்ற இந்திய நிறுவனங்களுக்கும், குறிப்பாக பாதுகாப்பு தொழில் நிறுவனங்களுக்கு ஊக்கமளிக்கும். இது இந்தியா உலக தயாரிப்பு மையமாக மாற வழிவகுக்கும். இது 2025ம் ஆண்டுக்குள் பாதுகாப்புத்துறை ஏற்றுமதி 5 மில்லியன் அமெரிக்க டாலர் இலக்கை எட்டவும், பாதுகாப்பு தளவாட நிறுவனங்களின் வருவாய் 25 பில்லியன் அமெரிக்க டாலராக அதிகரிக்கவும் உதவும்.
இவ்வாறு பாதுகாப்புத்துறை அமைச்சர் திரு ராஜ்நாத் சிங் கூறினார்.
இதற்கிடையே ‘ஏரோ இந்தியா-21’ கண்காட்சிக்கான தயார் நிலை குறித்தும் பெங்களூரில் இன்று நடந்த உயர்நிலைக் கூட்டத்தில் பாதுகாப்புத்துறை அமைச்சர் ராஜ்நாத் சிங் ஆய்வு செய்தார். இந்த கண்காட்சி பிப்ரவரி 3ம் தேதி முதல் 5ம் தேதிவரை நேரடியாக, மெய்நிகர் முறையிலும் நடத்தப்படுகிறது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1688830
------
(Visitor Counter : 137
PIB Headquarters
அதிக எடை கொண்ட ஜி.சாட்-11 செயற்கைக் கோளினை டிசம்பர் 5-அன்று இஸ்ரோ செலுத்துகிறது
அதிக எடை கொண்ட ஜி.சாட்-11 செயற்கைக் கோளினை டிசம்பர் 5-அன்று அதிகாலை மணி 2.08-க்கு ஃபிரஞ்ச் கயானாவிலிருந்து இஸ்ரோ செலுத்துகிறது. உள்நாட்டிலேயே கட்டமைக்கப்பட்ட ஹைசிஸ் செயற்கைக் கோள் மற்றும் வெளிநாடுகளைச் சேர்ந்த 30 இணை செயற்கைக் கோள்களுடன் பிஎஸ்எல்வி-சி43 வெற்றிகரமாக விண்ணில் செலுத்தப்பட்ட பின், விஞ்ஞானிகளிடையே உரையாற்றிய இஸ்ரோ தலைவர் டாக்டர் சிவன் இதனைத் தெரிவித்தார்.
ஏற்கனவே ஒரு செலுத்து வாகனம் அனுப்பப்பட்ட 15 நாட்களுக்குள் இஸ்ரோ வெற்றிகரமாக ஒரு செயற்கைக் கோளை செலுத்தியுள்ளது. டிசம்பர் மாதத்தில் ஃபிரஞ்ச் கயானாவிலிருந்து ஜி.சாட்-11, ஸ்ரீஹரிகோட்டாவிலிருந்து ஜி.சாட்-7ஏ ஆகிய இரண்டு செயற்கைக் கோள்களை இஸ்ரோ செலுத்தவிருக்கிறது. சந்திரனுக்கு மேற்கொள்ளப்படும் இரண்டாவது பயணமான சந்திரயான்-II பயணம் அடுத்த ஆண்டு ஜனவரி மாதத்தில் இருக்கும் என்று எதிர்பார்க்கப்படுகிறது.
உள்நாட்டிலேயே வடிவமைத்து உருவாக்கப்பட்ட ஹைசிஸ் செயற்கைக் கோள் பிஎஸ்எல்வி-சி43 மூலம் செலுத்தப்பட்டது, நாட்டிற்கு மிகவும் பெருமிதம் தரும் தருணமாகும் என்று குறிப்பிட்ட அவர், இஸ்ரோ விஞ்ஞானிகளுக்கு பாராட்டு தெரிவித்தார். இஸ்ரோவின் பிஎஸ்எல்வி-சி43ல் தங்களின் செயற்கைக் கோள்களை செலுத்த இந்தியாமீது நம்பிக்கை வைத்துள்ள வெளிநாட்டு வாடிக்கையாளர்களுக்கும் அவர் நன்றி தெரிவித்தார்.
இத்துடன், இந்தியா 269 வெளிநாட்டு செயற்கைக் கோள்களை விண்ணில் செலுத்தியுள்ளது.
குடிநீர் மற்றும் சுகாதார அமைச்சகம்
நடப்பாண்டு சாதனைகள்: குடிநீர் மற்றும் துப்புரவு அமைச்சகம் தூய்மை இந்தியா இயக்கம்
இந்தியாவில் முழுமையான துப்புரவுக்கான முயற்சிகளை துரிதப்படுத்தவும், பாதுகாப்பான துப்புரவை முன்னெடுத்துச் செல்லவும் பிரதமர் திரு. நரேந்திர மோடி 2014 ஆம் ஆண்டு அக்டோபர் மாதம் 2-ந் தேதி அன்று தூய்மை இந்தியா திட்டத்தை தொடங்கி வைத்தார்.
தூய்மை என்பது அனைவரின் பொறுப்பு
அனைத்துத் துறைகளிலும் தூய்மை இந்தியா இயக்கத்தில் சாதனை படைக்க குடிநீர் மற்றும் துப்புரவு அமைச்சகம் தூய்மை இந்தியாவிற்கான பொறுப்போடு அனைத்து நடவடிக்கைகளுக்கும், முன்முயற்சிகளுக்கும் ஏற்பாடு செய்திருக்கிறது.
தூய்மை இருவார நிகழ்ச்சி
தூய்மை சம்பந்தப்பட்ட நடவடிக்கைகளில் அனைத்து மத்திய அமைச்சகங்களையும், துறைகளையும் சம்பந்தப்படுத்த விளையும் பிரதமரின் தொலைநோக்குப் பார்வையே 2016 ஆம் ஆண்டு ஏப்ரல் மாதத்தில் தொடங்கப்பட்ட தூய்மை இருவார நிகழ்ச்சிக்கான ஊக்கமாகும்.
நமாமி கங்கா
நமாமி கங்கா திட்டம் நீர் வள அமைச்சகத்தின் முன்முயற்சியாகும். குடிநீர் மற்றும் துப்புரவு அமைச்சகத்தால் செயல்படுத்தப்படும் அமைச்சகங்களுக்கு இடையேயான இந்த முன்முயற்சி கங்கை கரையில் உள்ள கிராமங்களை திறந்தவெளி கழிப்பறைகளிலிருந்து விடுவிப்பது மற்றும் திட, திரவ பொருள் மேலாண்மையில் தலையிட்டு நடவடிக்கை எடுப்பதாகும்.
தூய்மை நடவடிக்கை திட்டம்
வருடாந்திர திட்டமிடுதல் மற்றும் துப்புரவு செயல்பாடு சார்ந்த நடவடிக்கைகள் ஆகியவற்றை உறுதி செய்ய முதல் முறையாக அனைத்து மத்திய அமைச்சகங்களின் தலைமையில் தூய்மை மற்றும் தூய்மை நடவடிக்கை திட்டம் அமைச்சகங்களுக்கு இடையேயான திட்டமாக நிறைவேற்றப்படுகிறது.
தூய்மை தன்மை வாய்ந்த இடங்கள்
பிரதமரின் ஊக்குவிப்புடன் நாட்டில் உள்ள பாரம்பரியம், சமயம் மற்றும் கலாச்சாரம் முக்கியத்துவம் வாய்ந்த 100 இடங்களை தூய்மையாக வைத்திருப்பதற்கான பன்முகத்தன்மை கொண்ட முன்முயற்சியை குடிநீர் மற்றும் துப்புரவு அமைச்சகம் மேற்கொண்டுள்ளது.
தூய்மைக்கான சேவை 
2018 ஆம் ஆண்டு அக்டோபர் மாதம் 2-ந் தேதிக்கு பிறகான அடுத்தகட்டமாக மக்கள் இயக்கத்தை மேலும் தீவிரப்படுத்த 17 இடங்களில் தூய்மைக்கான சேவை 2018 செப்டம்பர் மாதம் 15-ந் தேதியன்று காணொலி உரையாடல் மூலமாக பிரதமர் 2-வது பதிப்பை தொடங்கி வைத்தார்.
மகாத்மா காந்தி சர்வதேச துப்புரவு மாநாடு மகாத்மா காந்தி சர்வதேச துப்புரவு மாநாடு உலகெங்கிலும் உள்ள துப்புரவு அமைச்சர்கள் மற்றும் இத்துறை நிபுணர்களின் கூட்டத்தை நடத்தியது. புதுதில்லியில் உள்ள வெளிநாடுவாழ் இந்தியர் மையத்தில் 2018 ஆம் ஆண்டு செப்டம்பர் மாதம் 29-ந் தேதி அன்று குடியரசுத் தலைவர் தொடங்கி வைத்த இம்மாநாட்டில் 67 நாடுகளை சேர்ந்த சுமார் 200 பிரதிநிதிகள் கலந்து கொண்டனர்.
ஸ்வஜல்
நித்தி ஆயோக் அமைப்பால் அடையாளம் காணப்பட்ட 117 ஆர்வமிக்க மாவட்டங்களில் சமுதாயத்தின் கோரிக்கையோடு பரவலாக்கப்பட்ட, சூரிய சக்தியால் இயக்கப்படும் குறிப்பிட்ட கிராமத்தில் சிறிய அளவிலான பணித்திறன் திட்டமான ஸ்வஜல், குடிநீர் மற்றும் துப்புரவு அமைச்சகத்தால் தொடங்கி வைக்கப்பட்டது.
2018 ஆம் ஆண்டு செப்டம்பர் மாதம் 27-ந் தேதி அன்று குடியரசுத் துணைத் தலைவர் இத்திட்டத்திற்காக அடிக்கல் நாட்டினார். 2018 ஆம் ஆண்டு நவம்பர் மாதம் 19-ந் தேதி உலக கழிப்பறை தினத்தையொட்டி இத்திட்டம் ஜார்க்கண்ட் மாநிலம் ஹசாரிபாக்கில் தொடங்கி வைக்கப்பட்டது.